Document ID: 31983R2882

KOMISSION ASETUS (ETY) N:o 2882/83,
annettu 13 päivänä lokakuuta 1983,
tavaroiden luokittelusta yhteisen tullitariffin alanimikkeeseen 97.04 C
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklalla,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on annettava säännöksiä sovellettaviksi luokiteltaessa tariffiin elektroniikkapelejä, jotka koostuvat muovista ja metallista valmistetusta kotelosta (koko 110 × 73,5 × 8 millimetriä) ja joissa on nestekidenäyttö ja jotka sisältävät integroidun monoliittipiirin, joka ohjaa peli- (tulospisteiden näyttö), kello-, äänimerkki- ja laskintoimintoja,
neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 604/83(3), liitteenä olevan yhteisen tullitariffin nimikkeessä 97.03 viitataan (muun muassa) leluihin ja nimikkeessä 97.04 (muun muassa) seurapelivälineisiin; molemmat nimikkeet voidaan ottaa huomioon luokiteltaessa edellä mainittuja tavaroita,
rakenteensa ja käyttötarkoituksensa perusteella näillä tavaroilla on elektroniikkapelin olennaiset ominaisuudet,
nämä pelit, joilla on mahdollista saada näkyviin tulospisteet näytölle, on tarkoitettu eri pelaajien väliseen kilpailuun; tämän vuoksi niitä on pidettävä seurapelivälineinä ja ne on luokiteltava yhteisen tullitariffin alanimikkeeseen 97.04 C, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Elektroniikkapelit, jotka koostuvat muovista ja metallista valmistetusta kotelosta (koko 110 × 73,5 × 8 millimetriä) ja joissa on nestekidenäyttö ja jotka sisältävät integroidun monoliittipiirin, joka ohjaa peli- (tulospisteiden näyttö), kello-, äänimerkki- ja laskintoimintoja, on luokiteltava yhteisen tullitariffin alanimikkeeseen
97.04 Seurapelivälineet (myös moottorikäyttöiset tai mekaaniset pelilaitteet yleistä käyttöä varten, pöytätennisvarusteet, biljardipöydät ja pelikasinoiden erikoispöydät):
C. muut.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä lokakuuta 1983.

Labels: 0
3